**Pályázati felhívás Látópont Cím elnyerésére**

**a közösségi művelődésben**

**Pályázati cél:**

* **Látópontok létrehozása, stabilizálása**, amelyek képesek és felkészültek arra, hogy a helyi jó gyakorlataikat, közösségi kezdeményezéseiket rendszeresen megismertessék Látóutak formájában az érdeklődőkkel. Az általuk bemutatott jó gyakorlatok adaptálását segítik azzal, hogy bemutatják társadalom- és gazdaságfejlesztő tevékenységük eredményeit is.
* A Látópont a jó gyakorlatok megismertetésén keresztül új ismereteket, tapasztalatokat tud átadni, kapcsolatokat épít, segíti a **cselekvésen alapuló tudás- és tapasztalatszerzést**.
* A **Látópont Cím** elnyerése rangot jelent. A helyi jó gyakorlatok, tapasztalatok átadása tudatosságot, átgondoltságot és felelős gondolkodást feltételez. Felkészültséget jelent csoportok fogadására, igény szerinti – az átadást segítő – programok szervezésére.
* A Látópont Címet elnyert települések alkotják a **Látópontok Hálózatát**, amelynek bővítését évről-évre rendszeresen kiírásra kerülő pályázati lehetőséggel biztosítjuk.
* A Hálózat tagjai, a Cím-birtokos szervezetek, települések rövid szakmai ismertetővel, fotóval az **Egyesület honlapján (**[**www.kozosertek.hu**](http://www.kozosertek.hu)**)** nyilvánosan elérhetőek lesznek.
* A Látópontok Hálózatának tagjaihoz látogathatunk el az Egyesület által kiírásra kerülő következő pályázat segítségével. A Látóutak megvalósítását támogató pályázat kiírására 2021. második felében kerülhet sor.

**Pályázók köre**: az 1997. évi CLX. tv. 77. § (5), valamint 78/H. § (1) hatálya alá eső közösségi színterek, közművelődési intézmények, szervezetek vagy fenntartójuk; illetve olyan civil szervezetek, amelyek rendelkeznek közművelődési megállapodással. További feltétel, hogy pályázó szervezet legalább egy képviselője legyen tagja a Magyar Közösségépítők Értékszövetsége Egyesületnek, valamint a pályázó szervezet igazolja, hogy a pályázat benyújtását megelőző évről benyújtotta az OSAP 1438 közművelődési statisztikát.

**Pályázati feltételek:**

Pályázati adatlap kitöltése és a bemutatni kívánt jó gyakorlatok részletes ismertetése a szakmai kritériumok alapján.

Kötelező melléklet: OSAP közművelődési statisztika benyújtásának igazolása (amennyiben releváns), fotók (max. 5 db).

**A pályázati beadási időszak:** **2021. március 22. - 2021. április 22.**

**Pályázat benyújtása**: Aláírt, lepecsételt pályázati adatlapot és mellékleteit kérjük, küldje meg elektronikusan PDF formátumban az alábbi címre: [kozosertek2019@gmail.com](mailto:kozosertek2019@gmail.com).

Kérjük, a levél tárgya ez legyen: **Látópont Cím pályázat**

**Támogatott pályázatok száma:** nem meghatározott, azok a szervezetek, amelyek megfelelnek a szakmai kritériumoknak, megkaphatják a Látópont Címet.

**Elbírálás szempontjai:**

* pályázó megfelel a pályázati célban megfogalmazott kritériumoknak,
* új ismereteket, adaptálható tapasztalatokat oszt meg,
* a jó gyakorlat közművelődési alapszolgáltatáshoz kapcsolódik,
* rendelkezésre állnak a feltételek ahhoz, hogy a pályázó rendszeresen fogadjon Látóutakat.

A pályázatokat 3 tagú Bíráló Bizottság értékeli, a döntés után minden pályázót értesítünk az eredményről.

**További információ:** [**www.kozosertek.hu**](http://www.kozosertek.hu)**;** [**kozosertek2019@gmail.com**](mailto:kozosertek2019@gmail.com)**.**

Kérdések esetén kereshető a Látópont munkacsoport elnöke, Jantyik Zsolt (ecseg64@gmail.com), és társelnöke, Fróna Katalin (frona.kata@ankk.hu).